
ఉత్పత్తి సామర్థ్యాన్ని మూడింతలు పెంచేందుకు సన్నాహాలుఇంజెక్టబుల్ ఔషధాలపై దృష్టిహైదరాబాద్ (ఆంధ్రజ్యోతి బిజినెస్): హైదరాబాద్ కేంద్రంగా కార్యకలాపాలు సాగిస్తున్న అరబిందో ఫార్మా.. అమెరికా మార్కెట్లో పట్టు కోసం కసరత్తు ప్రారంభించింది. అమెరికా అధ్యక్షుడిగా డొనాల్డ్ ట్రంప్ బాధ్యతలు స్వీకరించిన అనంతరం ఫార్మా రంగంపై విధించిన ఆంక్షలకు అనుగుణంగా యుఎస్లో కొత్త ప్లాంట్ను నెలకొల్పనున్నట్లు ప్రకటించిన అరబిందో ఫార్మా.. ఇక్కడి మార్కెట్పై మరింతగా దృష్టి పెట్టేందుకు రెడీ అవుతోంది. అమెరికా ప్రభుత్వ టెండర్ల నుంచి డిమాండ్ పెరిగిపోతుండటంతో అందుకు తగ్గట్టుగానే అనుబంధ సంస్థ అరో లైఫ్ ఉత్పత్తి సామర్థ్యాన్ని మూడు రెట్లు పెంచటంతో పాటు కొత్త ప్లాంట్ను సాధ్యమైనంత త్వరగా అందుబాటులోకి తీసుకువచ్చేందుకు సన్నాహాలు చేస్తోంది. అమెరికా మార్కెట్లో ధరల ఒత్తిడి ఉన్నప్పటికీ దీర్ఘకాలంలో వృద్ధిని నమోదు చేసుకునే లక్ష్యంతో పావులు కదుపుతోంది. ప్రస్తుత ఆర్థిక సంవత్సరం తొమ్మిది నెలల కాలంలోనే అమెరికా మార్కెట్లోకి 19 కొత్త ఔషధాలను విడుదల చేసిన అరబిందో మున్ముందు మరిన్ని ఔషధాలను విడుదల చేయనుంది.  అమెరికా మార్కెట్లో ఇంజెక్టబుల్ వ్యాపారం అనూహ్యమైన వృద్ధిని సాధిస్తుండటంతో గడచిన మూడు త్రైమాసికాల్లో 10 ఇంజెక్టబుల్ ఔషధాలను విడుదల చేసినట్టు ఇన్వెస్టర్ కాన్ఫరెన్స్లో కంపెనీ మేనేజింగ్ డైరెక్టర్ గోవిందరాజన్ వెల్లడించారు. డిసెంబరు త్రైమాసికం ముగిసే నాటికి మొత్తం 89 ఇంజెక్టబుల్ ఔషధాలను దాఖలు చేయగా అందులో 50 ఔషధాలకు అనుమతులు లభించాయని ఆయన పేర్కొన్నారు. మరోవైపు హార్మోన్స్, అంకాలజీ, ఇన్హలేషన్, టోపికల్, లిపోసోమల్, మైక్రోస్పేర్ వంటి ఇంజెక్షన్లు అభివృద్ధి దశలో ఉన్నాయని, రానున్న మూడు నుంచి ఆరు త్రైమాసికాల్లో మార్కెట్లోకి వీటిని అందుబాటులోకి తీసుకురానున్నట్టు తెలిపారు. డిసెంబరుతో ముగిసిన త్రైమాసికంలో అమెరికా ఇంజెక్టబుల్ వ్యాపారం ఏకంగా 91 శాతం వృద్ధిని నమోదు చేసిందని గోవిందరాజన్ పేర్కొన్నారు. రానున్న కొద్ది సంవత్సరాల్లో ఇంజెక్టబుల్ వ్యాపారంలో ఏటా 50 శాతం వృద్ధిని సాధించే విధంగా ప్రణాళికలు రచిస్తున్నట్లు చెప్పారు. ఇందుకుతగ్గట్టుగానే పెట్టుబడుల ప్రణాళికలను సిద్ధం చేస్తున్నట్లు తెలిపారు. మరోవైపు అమెరికాలో ఫార్మా ఒటిసి ఉత్పత్తుల తయారీ, మార్కెట్ను చూస్తున్న అరో హెల్త్.. తన మార్కెట్ వాటాను విస్తరించుకుంటూ వస్తోందని అన్నారు. ప్రస్తుతం అరో హెల్త్ 85 రకాల ఔషధాలను 22 మంది కస్టమర్లకు సరఫరా చేస్తోందని వివరించారు.బయోసిమిలర్ పోర్టుఫోలియోలో 2020 నాటికి తొలి లీడ్ మాలిక్యూల్ను ఆమోదం కోసం దాఖలు చేయవచ్చని అంచనా వేస్తున్నట్లు గోవిందరాజన్ తెలిపారు. టిఎల్ బయోఫార్మాసుటికల్కు చెందిన నాలుగు బయోసిమిలర్ ఔషధాలను చేజిక్కించుకోవటం ద్వారా అరబిందో ఫార్మా బయోసిమిలర్ విభాగంలోకి అడుగుపెట్టిన సంగతి తెలిసిందే. బయోసిమిలర్ లీడ్ మాలిక్యూల్ ఉత్పత్తులకు సంబంధించి మాన్యుఫ్యాక్చరింగ్ ప్లాంట్ జూన్ నాటి కి సిద్ధం కానుందని ఆయన చెప్పారు. అనంతరం క్లినికల్ ట్రయల్స్కు వెళ్లనున్నట్లు తెలిపారు. టిఎల్ బయో నుంచి చేజిక్కించుకున్న నాలుగు ఔషదాల మార్కెట్ పరిమాణం గత ఏడాది 2,000 కోట్ల డాలర్లుగా ఉందని ఆయన పేర్కొన్నారు.

utpatti saamarthyaanni moodintalu penchenduku sannaahluinjektabulu aushadhaalapai drushtihaidarabad (aandhrajyoti bijines): hyderabad kendramgaa kaaryakalaapaalu saagistunna arabindo farma.. america marketlo pattu kosam kasarattu praarambhinchindi. america adhyakshudigaa donald trump baadhyatalu sweekarinchina anantaram farma rangampai vidhinchina aankshalaku anugunamgaa uslo kotta plaantnu nelakolpanunnatlu prakatinchina arabindo farma.. ikkadi marketpy marintagaa drushti pettenduku redy avutondi. america prabhutva tenderla nunchi demand perigipotundatamto anduku taggattugaane anubandha samstha aro life utpatti saamarthyaanni moodu retlu penchatamtho paatu kotta plaantnu saadhyamainanta twaragaa andubaatuloki teesukuvachenduku sannaahaalu chestondi. america marketlo dharala ottidi unnappatikii deerghakaalamlo vruddhini namodu chesukune lakshyamto paavulu kaduputondi. prastuta aardhika samvatsaram tommidi nelala kaalamlone america marketloki 19 kotta aushadhaalanu vidudala chesina arabindo munmundu marinni aushadhaalanu vidudala cheyanundi.  america marketlo injectable vyaparam anoohyamaina vruddhini saadhistundatamto gadachina moodu traimaasikaallo 10 injectable aushadhaalanu vidudala chesinattu invester conferenslo company managing director govindarajan velladinchaaru. disembaru traimaasikam mugise naatiki mottam 89 injectable aushadhaalanu daakhalu cheyagaa andulo 50 aushadhaalaku anumatulu labhinchaayani aayana perkonnaru. marovaipu harmons, ankalogy, inhaleshan, topical, liposomal, microspare vanti injekshanlu abhivruddhi dasalo unnaayani, raanunna moodu nunchi aaru traimaasikaallo marketloki veetini andubaatuloki teesukuraanunnattu telipaaru. disembarutho mugisina traimaasikamlo america injectable vyaparam ekamgaa 91 saatam vruddhini namodu chesindani govindarajan perkonnaru. raanunna koddi samvatsaraallo injectable vyaapaaramlo eta 50 saatam vruddhini saadhinche vidhamgaa pranaalikalu rachistunnatlu cheppaaru. indukutaggattugaane pettubadula pranaalikalanu siddham chestunnatlu telipaaru. marovaipu americalo farma otisi utpattula tayaarii, maarketnu chustunna aro helth.. tana market vaataanu vistarinchukuntu vastondani annaru. prastutam aro helth 85 rakala aushadhaalanu 22 mandi kastamarlaku sarafara chestondani vivarinchaaru.biosimilar portufoliolo 2020 naatiki toli lead maalikyuulnu aamodam kosam daakhalu cheyavachani anchana vestunnatlu govindarajan telipaaru. tl biopharmasuticalku chendina naalugu biosimilar aushadhaalanu chejikkinchukovatam dwara arabindo farma biosimilar vibhaagamloki adugupettina sangati telisinde. biosimilar lead malicule utpattulaku sambandhinchi manufacturing plant joon naati ki siddham kaanundani aayana cheppaaru. anantaram clinical trayalsku vellanunnatlu telipaaru. tl bayo nunchi chejikkinchukunna naalugu aushadaala market parimaanam gatha edaadi 2,000 kotla dalarluga undani aayana perkonnaru.